

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA IVANKOVO**

OPĆINSKO VIJEĆE

KLASA: 402-08/14-01/03

URBROJ: 2188/0314-1

Ivankovo, 23. travnja 2014.

Temeljem članka 28. i 35. Zakona o održivom gospodarenju otpadom (Narodne novine 94/13) i članka 34. Statuta Općine Ivankovo (Službeni vjesnik Vukovarsko-srijemske županije 14/09 i 3/13) Općinsko vijeće Općine Ivankovo na 11. sjednici održanoj 23. travnja 2014. donosi

ODLUKU

o izgradnji reciklažnog dvorišta

I.

Sukladno propisanim obvezama u članku 28. i 35. Zakona o održivom gospodarenju otpadom (Narodne novine 94/13) Općina Ivankovo pristupa izgradnji reciklažnog dvorišta u Gospodarskoj zoni Ivankovo na dijelu k. č. 2398/8 k.o. Ivankovo.

Zaključivanjem sporazuma reciklažno dvorište Općine Ivankovo mogu koristiti i susjedne jedinice lokalne samouprave.

Odluka stupa na snagu danom donošenja.

Obrazloženje

Sukladno zakonskim obvezama jedinice lokalne samouprave moraju osigurati zbrinjavanje problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada. Slijedom navedenog donosi se odluka kao u dispozitivu. Izrada projektne dokumentacije i izgradnja reciklažnog dvorišta provest će se uz sufinanciranje Fonda za zaštitu okoliša i energetsku učinkovitost. Sporazumom sa susjednim općinama moguće je dogovoriti zajedničko korištenje reciklažnog dvorišta.

Općinsko vijeće

predsjednik Mile Špoljarić, dipl. ing.